एमटीवी का शो साउंड ट्रिपन सीजन 2 पहले के मुकाबले कहीं ज्यादा बारीक, दिलचस्प और एन्गेजिंग है. शो को देखते हुए पहला प्रभाव बनता है कि शोर के जरिए संगीत पैदा करने की कोशिश में स्नेहा खनवलर उन इलाके और हाशिए के समाज में जा रही है, जहां न्यूज चैनल स्टोरी खोजने और कवर भी कम ही जाते हैं. तब आपको लगता है कि अगर इस शो से संगीत का हिस्सा हटा दिया जाए तो बाकी से एक अलग शो बनेंगे जिसे कि न्यूज सेग्मेंट में डाल सकते हैं और यहीं पर आकर ये शो संगीत की दुनिया से बहुत आगे निकलकर उस दुनिया में शामिल होता है जो कि टेलीविजन से तेजी से गायब हो रहे हैं.